Il-Parlament Ewropew (PE) huwa l-fergħa leġiżlattiva tal-Unjoni Ewropea u wieħed mis-seba istituzzjonijiet tagħha. Il-Parlament huwa kompost minn 705 membru (MPE) li jirrappreżentaw iċ-ċittadini kollha. Qabel il-Brexit kien hemm 751 membru. Il-Parlament Ewropew jiddeċiedi dwar il- leġiżlazzjoni tal-UE , inkluż il-baġit fit-tul tal-UE, flimkien mal-Kunsill tal-Unjoni Ewropea (kompost mir-rappresentanti tal-gvernijiet tal-istati membri). Il-PE jiżgura wkoll l-accountability tal-istituzzjonijiet l-oħra, bħall-Kummissjoni Ewropea. Huwa jeleġġi l-President tal-Kummissjoni Ewropea u għandu rwol kruċjali fil-verifikazzjoni tal-adegwatezza tal-kummissarji permezz ta' smigħ individwali. Il-kulleġġ tal-kummissarji - kif jissejjħu s-27 kummissarju kollettivament - imbagħad irid jiġi approvat permezz ta' vot ta' konsentiment mill-PE. Il-Membri tal-Parlament Ewropew huma eletti fl-Istati Membri kull 5 snin u jirrappreżentaw l-interessi tal-446 miljun ċittadin tal-UE. Matul is-snin u b'tibdil sussegwenti fit-trattati Ewropej, il-Parlament akkwista setgħat leġiżlattivi u baġitarji sostanzjali. Għal aktar informazzjoni L-ABĊ tal-Parlament Ewropew (infografika) L-ABĊ tal-istituzzjonijiet tal-UE (infografika) Gwida għall-Parlament Ewropew Aqsam din il-paġna ma' ħaddieħor: Irreġistra biex tirċievi l-aġġornamenti b'mail